223 



formige Baner ind imod Centrum, saaledes som Erfaring 

 har vist. 



Efterat jeg altsaa tidligere har paavist, at Strømme 

 af Luft og af Vand i almindelige Ledninger følge de samme 

 Naturlove, og at Strømme af Vand i Kanaler og alminde- 

 lige Vandløb bevæge sig efter de samme Love, hvorefter 

 Golfstrømmen i Atlanterhavet saavelsom de store Mal- 

 strømme, som deri forekomme, bevæge sig, samt efter 

 at vi nu endelig have seet, at de store Lufthvirvler i Atmo- 

 sfæren ligeledes følge de samme Love, er det vist- 

 nok ganske naturligt at antage, at Luftstrømningerne i 

 Atmosfæren i det hele taget følge de samme Love som 

 Vandstrømmene i Havet. Idet jeg derfor i det føl- 

 gende gaaer ud fra denne Antagelses Rigtighed, skal jeg 

 nu forsøge kortelig at give en Antydning af, hvorledes 

 de store Hovedtræk af Luftstrømningerne i Atmosfæren 

 omtrent tør antages at være. 



Ligesom jeg i en tidligere Afhandling om Strømnin- 

 gerne i Havet har søgt at paavise, at den første Oprin- 

 delse til de store Havstrømninger maa søges deri, at den 

 tropiske Hede ved at opvarme Havvandet formindsker 

 dets Vægtfylde saaledes, at dets Vandspejl tvinges til 

 at indtage en højere Stand under Troperne, end den, der 

 kan bestaa med Vandets Ligevægt, saaledes troer jeg 

 ogsaa, at det forholder sig rigtig, naar det almindelig 

 antages, at de store Hovedstrømninger i Atmosfæren 

 fremkaldes derved, at Luften paa Grund af dens for- 

 mindskede Tæthed under Ækvator tvinges til at stige 

 tilvejrs til en væsenlig større Højde end den, som 

 kan bestaa med Ligevægt imod de Luftmasser, som 

 befinde sig udenfor de tropiske Egne. Paa Grund 



